कुरीति से जरत समाज, कानुन बिना कामके
हमनी के समाज मे आपन पुर्वज बहुत कुछ हमनी खातिर अरजे के कोशिस करेला, मान सम्मान, स्वभिमान, धन- दौलत रोपेया-पैसा जग्गा-जमिन ताकि आवे वाले सन्तति के भबिस्य उज्ज्वल रहे, बाक़िर उहे पुर्वज के द्वारा अरजल कुछ अइसन परम्परा बा जवन आज समाज खातिर अभिसाप बन गइल बा। बहुत सारा परम्परा आज कुरीति के रुपमे समाज के कदम-कदम पर डस रहल बा। ऊ सदियो से निरन्तरता पा रहल कुरीति एतना जड़ गाड देले बा कि लाख कोशिस के बाद भि कम होखे के जगह पर औरी गहिर होते जा रहला बा। कुरीति के निरन्तरता मे औरी भि आधुनिकिरण होते जा रहल बा आ एकर पैमाना औरी बढते जा रहल बा।
खोइचा के रुपमे सुरु भइल दहेज प्रथा आज समाज मे क्यान्सर से भि बड्का खतरनाक बेमारी बन गइल बा। पहिले स्वेछिक कौड़ी औरी अन्न के रुपमे स्थपना भइल दहेज अब लाखो करोड़ो औरी बङला गाड़ी के लेन देन मे बदल गइल बा। दहेज प्रथा के कारण समाज मे महिला हिंसा के दिनोदिन बढोतरी हेते जा रहलबा। इहे महिना मे बिरगंज मे दहेज के कारण यातना से राधा के हत्या भा आत्म हत्या होगइल, बाक़िर एगो निर्दोष के जान जरुर चल गइल । एहिसही सबिता देवि आपन दुगो नवालिक बेटि के हत्या करे पर मजबुर होखे के परल। दहेज प्रथा के बिरुद्ध मे सरकार द्वारा कानुन भि बनल बा, बाक़िर अभिन तकले कानुन के कार्वान्यन के नजिर लगभग ना के बराबर बा । आत्महत्या के खातिर मजबुर करे वाला पक्ष के सजाए खातिर नेपाल मे कानुन हि नईखे । दहेज के कारण उब्जल भ्रूण हत्या, नारी हत्या, नारी हिंसा जइसन अपराध से समाज शर्मसार बा।
बालबिवाह, छुवाछूत, डाइन-जोगिन प्रथा, बहु-बिवाह, बेमेल वियाह जइसन कुरीति समाज के समृद्धि मे सबसे बडका रोकावट बा। घरेलु हिसा औरी खास कर के महिला हिंसा के शिकार होखेके कारण भि प्रमुख रुपमे कुरीति हि कारक रहल बहुत तथ्य सब मे उल्लेख बा। जब तकले नजर ना बदली तब तकले नजरिया ना बदलेला । वास्तविकता ई बा कि एकाइसौ सताब्दी के आधुनिक दुनिया मे भि हमनी के समाज मे लेङ्गिक बिभेद, जातिय बिभेद, समाजिक बिभेद, भाषिक बिभेद लगायत अनेकन बिभेद से अस्त ब्यस्त समाज बा।
सरकार , कानुन, समाजिक संस्था के हजार कोशिस के बावजुद भी ई सब कुरीति मे बढोतरी चिन्ता के बिषय बनगइल बा। जवन-जवन देश मे अन्ध-बिश्वास, कुरीति रहित समाज बा उ देश के बिकास औरी सम्रुदी के स्तर उपर बा। सरकार के कार्यक्रम औरी निति मे भौतिक बिकास पर अधिक जोर रहेला बाक़िर नैतिकवान समाज औरी सभ्य समाज निर्माण खातिर जोड़ औरी पहल खातिर सभी के ध्यान जरुरि बा। भौतिक बिकास के निरन्तरता खातिर भि विचार के विकास पहिलका सर्त ह।
कानुन के पहरेदार औरी समाजके ठेक्कदार लोग हि आपना-आपना घर परिवार औरी अपना पर हि जब तकले उदाहरण प्रस्तुत ना करिहे तब तकले खालि भाषण, गोष्ठी, सेमिनार से परिवर्तन के आशा के किरण देखाइ ना दिही ।
कुरीति के न्यूनीकरण के उपाय :
- (१) प्रभावित क्षेत्र मे समस्या के पहिचान कर के बिशेष कार्यक्रम सन्चालन
- (२) कुरित विरुद्ध के फास्ट ट्रेक कानुन के निर्माण औरी कार्वान्यवन
- (३) गाव-गाव मे समाजिक अभियान
- (४) समाजिक अगुवा ही अग्रपंक्ति मे उदाहरण बन के प्रस्तुत होके के
- (४) महिला शसक्तिकरण कार्यक्रम के प्रभावकारी सन्चालन
- (५) अनपढ महिला साक्षरता अभियान
- (६) स्थानीय श्रोत साधन औरी पहुच मे अधारित सिप, कला मुलक तालीम
- (७) गाव-ठाव मे महिला संजाल गठन
- (८) आय मुलक कार्यक्रम मे ब्यस्तता
- (९) शैक्षिक कार्यक्रम मे हि नैतिक शिक्षा औरी अध्यात्म शिक्षा के विशेष ब्य्वस्था
- (१०) महिला हिंसा औरी कुरित विरुद्ध के कानुन जन जन मे प्रवाह करे ला विशेष कार्यक्रम
- (११) महिला मैत्री समाज, दफ्तर एवं परिवेस बनावे के अभियान
- ई सब हि सबल, समृद्ध औरी समता मुलक सभ्य समाज निर्माण के मेरुदण्ड ह।
लेखक – वीरगंज से नेपाल सदभावना पार्टी के युवा नेता हई ।
hin_Deva bho_Deva bho_Deva bho_Deva bho_Deva bho_Deva hin_Deva mai_Deva bho_Deva awa_Deva mag_Deva npi_Deva npi_Deva mai_Deva awa_Deva hin_Deva mai_Deva bho_Deva hin_Deva bho_Deva bho_Deva